SANTECHNIKOS PREKIŲ PIRKIMO – PARDAVIMO SUTARTIS Nr. 27A-

2025 m.                          d.
Jonava

UAB „Jonavos paslaugos“, į.k. 156916523, Klaipėdos g. 17, Jonava, atstovaujama direktoriaus Edmundo Muloko, veikiančio pagal bendrovės įstatus (toliau - „Pirkėjas“), ir ____, juridinio asmens kodas ____, kurios registruota buveinė yra ____, atstovaujama ______, veikiančio (- ios) pagal bendrovės įstatus, (toliau – „Pardavėjas“), toliau Pardavėjas ir Pirkėjas kiekvienas atskirai gali būti vadinami „Šalimi“, o abu kartu – „Šalimis“, atsižvelgiant į tai, kad Pirkėjas 2025 m.                                              _________________________d. paskelbė mažos vertės pirkimą skelbiamos apklausos būdu „Santechnikos prekių pirkimas“ (pirkimo numeris - _______) (toliau – Pirkimas), o Pardavėjas 2025 m._____________________d. pateikė pasiūlymą ir buvo pripažintas laimėtoju, sudarė šią santechnikos prekių viešojo pirkimo – pardavimo sutartį (toliau – Sutartis) ir susitarė dėl Sutartyje išvardintų sąlygų.


1. SUTARTIES OBJEKTAS
1.1. Sutarties objektas – santechnikos prekės (toliau – Prekės), kurios skirtos daugiabučių namų inžinerinių sistemų avarijų šalinimui ir planinių darbų vykdymui.
1.2. Pardavėjas įsipareigoja Sutartyje nustatytomis sąlygomis, laikydamasis teisės aktuose įtvirtintų reikalavimų ir geriausios praktikos, perduoti Pirkėjui nuosavybės teise prekes (toliau – Prekės) kurių detalus aprašymas, jų kokybė, preliminarūs kiekiai nustatyti Sutarties 2 priede
„Tiekėjo pasiūlymas“ (toliau – Pasiūlymas), o Pirkėjas įsipareigoja Sutartyje nustatytomis sąlygomis priimti Prekes ir apmokėti už jas Sutartyje nustatytomis sąlygomis ir terminais.

2. SUTARTIES KAINA
2.1. Sutarties vertė negali būti didesnė nei 45 000, 00 (keturiasdešimt penki tūkstančiai eurų 00 ct) Eur be pridėtinės vertės mokesčio (toliau – PVM), PVM sudaro 9 450,00 (devyni tūkstančiai keturi šimtai penkiasdešimt eurų) Eur, iš viso 54 450, 00 (penkiasdešimt keturi tūkstančiai keturi šimtai penkiasdešimt eurų) Eur      su PVM.
2.2. Sutarčiai taikomos fiksuoto įkainio kainodaros taisyklės. Sutartyje nustatyti Prekių įkainiai yra esminė Sutarties sąlyga ir negali būti keičiami visą Sutarties galiojimo laikotarpį, išskyrus Sutarties 2.2.1 ir 2.2.2. punktuose numatytus atvejus:
2.2.1. pasikeitus PVM tarifui. Už Paslaugas, suteiktas po naujo PVM tarifo įsigaliojimo, atsiskaitoma taikant sąskaitos išrašymo metu galiojantį PVM tarifą. Ši nuostata taikoma tuomet, jei PVM tarifas keičiasi (didėja arba mažėja) dėl teisės aktų pasikeitimo ir netaikoma, kai PVM tarifas didėja ar atsiranda pareiga jį mokėti dėl nuo Pardavėjui priklausančių aplinkybių, pavyzdžiui, pasikeičia jo veikla, tampa PVM mokėtoju ir pan. – tokius galimus pokyčius Paslaugų teikėjas turi įvertinti teikdamas pasiūlymą.
2.2.2. dėl kainų lygio kitimo. Sutartyje numatytų įkainių perskaičiavimas (keitimas) galimas ne anksčiau kaip po 6 (šešių) mėnesių nuo paskutinės pirkimo, kurio pagrindu sudaryta ši Sutartis, pasiūlymų pateikimo termino dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu vartojimo prekių ir paslaugų kainų indekso pokytis viršija 5 (penkis) procentus. Paslaugų įkainiai didinami/mažinami tiek procentų, kiek padidėja/sumažėja vartojimo prekių ir paslaugų kainų indekso pokytis. Atlikdamos perskaičiavimą, Šalys vadovaujasi Lietuvos statistikos departamento viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Lietuvos statistikos departamento ar kitos institucijos išduoto dokumento ar patvirtinimo. Perskaičiuoti Sutarties įkainiai įforminami Šalių pasirašomu susitarimu ir taikomi nuo atskirame

Šalių susitarime nurodyto momento. Įkainių perskaičiavimą Sutarties galiojimo metu turi teisę inicijuoti bet kuri Sutarties Šalis. Įkainių perskaičiavimas taikomas ne visai pradinės Sutarties vertei, bet tik neišpirktam pagal Sutartį Paslaugų kiekiui (apimčiai).
2.3. Pirkėjas sutarties galiojimo laikotarpiu užsakys Prekes pagal poreikį, neviršydamas maksimalios Sutarties 2.1. punkte nurodytos pradinės Sutarties vertės.
2.4. Į Prekių įkainius yra įskaičiuoti visi Pardavėjo mokami mokesčiai, prekės pristatymo ir kitos išlaidos.
2.5. Pirkėjas, vadovaujantis Kainodaros taisyklių nustatymo metodikos 19 punktu, esant poreikiui, gali įsigyti Techninėje specifikacijoje esančiame Prekių sąraše nenurodytų, tačiau su Sutarties objektu susijusių prekių, neviršijant 10 procentų (šie 10 procentų turi būti įskaičiuoti į maksimalią pirkimui skirtą lėšų sumą, t. y. tai pasirinkimo galimybė ir sutarties vykdymo metu ji negali būti viršyta) pradinės Sutarties vertės. Už Prekių sąraše nenurodytas, tačiau su Sutarties objektu susijusias prekes, bus apmokėta ne didesnėmis nei užsakymo dieną Pardavėjo prekybos vietoje, kataloge ar interneto svetainėje nurodytomis galiojančiomis šių prekių kainomis arba, jei tokios kainos neskelbiamos, Pardavėjo pasiūlytomis, konkurencingomis ir rinką atitinkančiomis kainomis.
2.6. Pirkimo sutarties sąlygos sutarties galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti Viešųjų pirkimų įstatymo 17 straipsnyje nustatyti principai ir tikslai, bei esant Viešųjų pirkimų įstatymo 89 straipsnyje nustatytoms sąlygoms.
2.7. Prekės bus perkamos pagal Pirkėjo poreikį pagal Pardavėjo įkainius, nurodytus Tiekėjo pasiūlyme (Sutarties 2 priedas). Galutinė kaina, kurią Pirkėjas turės sumokėti Pardavėjui, priklausys nuo vykdant Sutartį nupirkto Prekių kiekio, tačiau ji negali viršyti 2.1. punkte nurodytos Sutarties vertės.

3. PREKIŲ KOKYBĖ IR GARANTIJA
3.1. Šia sutartimi Pardavėjas įsipareigoja perleisti prekes, kurių techninės specifikacijos ir kiekiai nustatyti šios sutarties priede Nr. 1.
3.2. Pardavėjo tiekiamos Prekės privalo atitikti visus su jų tiekimu susijusių teisės aktų reikalavimus. Už Prekių atitikimą šiame punkte nustatytiems reikalavimams yra atsakingas Pardavėjas. Pardavėjas garantuoja, kad Prekių kokybė atitinka gamintojo šalies standartus, gamintojo techninius standartus, Lietuvoje patvirtintus ir galiojančius standartus, apklausos sąlygose pateiktus techninius reikalavimus.


4. PREKIŲ PRISTATYMO TVARKA
4.1. Prekių pristatymo vieta – UAB „Jonavos paslaugos“, Gudžionių g. 4, Jonava.
4.2. Pardavėjas įsipareigoja pristatyti prekes savo transportu pagal poreikį, ne vėliau kaip per 2 darbo dienas nuo Pirkėjo užsakymo pateikimo datos.
4.3. Išskirtiniais atvejais – įvykus gedimui / avarijai perkančiosios organizacijos vandentiekio ar šildymo sistemoje, prekių pristatymo terminas ne vėliau kaip 1 darbo diena nuo Pirkėjo užsakyme nurodytos datos ir laiko.
4.4. Pristatomos Prekės privalo atitikti Techninės specifikacijos reikalavimus.
4.5. Pateiktų Prekių kokybė patikrinama perdavimo – priėmimo metu, Šalims pasirašant Prekių perdavimo – priėmimo aktą, kurį rengia Pardavėjas. Perdavimo – priėmimo akte turi būti galimybė įrašyti Prekių trūkumus ar kitas pastabas, susijusias su tiekiamomis Prekėmis.
4.6. Pirkėjas, patikrinęs ir įsitikinęs, kad Prekės atitinka Sutartyje ir jos prieduose nustatytus reikalavimus, privalo priimti Prekes ir pasirašyti Prekių perdavimo – priėmimo aktą.
4.7. Jeigu Pirkėjas priėmimo metu turi pastabų dėl patiektų Prekių kiekio ir/arba kokybės ir/arba nustatomi patiektų Prekių kokybės trūkumai ir/arba neatitikimai Techninės specifikacijos reikalavimams, visi neatitikimai/trūkumai raštu nurodomi Prekių perdavimo – priėmimo akte ir

perdavimo – priėmimo aktas pasirašomas. Prekių atitikimas techninės specifikacijos reikalavimams yra esminė Sutarties sąlyga.
4.8. Prekių kokybė, kiekis ir komplektiškumas tikrinami Prekių priėmimo metu. Pirkėjas, nustatęs priimtų Prekių kokybės, kiekio ar komplektiškumo neatitiktį, ne vėliau kaip per 1 darbo dieną informuoja Pardavėją. Pirkėjas netenka teisės remtis Prekių neatitikimu, jei jis per nustatytą terminą po to, kai neatitikimą pastebėjo ar turėjo pastebėti, apie tai nepraneša Pardavėjui ir nenurodo, kokių reikalavimų Prekės neatitinka.
4.9. Pardavėjui, pateikus nekokybiškas ar netinkamo asortimento Prekes, Pirkėjas turi teisę atsisakyti priimti tokias Prekes. Jei Pardavėjas pristato Pirkėjui mažesnį nei užsakyme nurodytas Prekių kiekį, Pirkėjas turi teisę reikalauti perduoti jam trūkstamas Prekes. Jei Pirkėjui perduota daugiau Prekių nei užsakyta, Pirkėjas turi teisę priimti visas Prekes ar atsisakyti priimti tą Prekių dalį, kuri viršija susitartą kiekį.
4.10. Prekes, neatitinkančias Sutarties reikalavimų, Pardavėjas privalo atsiimti savo sąskaita ir pakeisti kokybiškomis ir /ar trūkstamas Prekes pristatyti kitą darbo dieną.
4.11. Prekių nuosavybės teisės ir Prekių žuvimo ar sugadinimo rizika pereina Pirkėjui nuo Prekių perdavimo – priėmimo akto (be trūkumų/pastabų) pasirašymo momento.
4.12. Prekių perdavimo – priėmimo aktas pasirašomas 2 (dviem) vienodą teisinę galią turinčiais egzemplioriais.

5. MOKĖJIMO TVARKA IR TERMINAI

5.1. Pardavėjas PVM sąskaitas faktūras turi pateikti naudojantis informacinės sistemos „SABIS“ priemonėmis (svetainė pasiekiama adresu https://sabis.nbfc.lt). Sutarties vykdymo metu PVM sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, teikiamos Vykdytojo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „SABIS“ priemonėmis. Viešųjų pirkimų įstatymo 22 str. 3 d. elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.
5.2. Pardavėjas gali pateikti Pirkėjui sąskaitą ir perdavimo-priėmimo dokumentą ne anksčiau, nei suteikia Paslaugą. Pirkėjas už suteiktas Paslaugas apmoka Pardavėjui ne vėliau kaip per 30 (trisdešimt) kalendorinių dienų nuo Paslaugų suteikimo dokumento pasirašymo ir sąskaitos gavimo, priklausomai nuo to, kas įvyksta vėliausiai (t. y. turi būti išpildytos visos sąlygos).
5.3. Pirkėjas mokėjimus atlieka pavedimu į Sutarties 10 skyriuje „Šalių rekvizitai“ nurodytą Pardavėjo banko sąskaitą (išskyrus 5.5. punkte nustatytą atvejį – pavedimai atliekami į trečiųjų asmenų sąskaitas).
5.4. Pirkėjas turi teisę neatlikti atitinkamo mokėjimo, kol Paslaugų teikėjas ištaisys trūkumus, jeigu:
5.4.1. sąskaitoje nenurodytas Sutarties numeris ir jos sudarymo data ar nurodyta neteisinga

suma;


5.4.2. sąskaita pateikiama ne elektroninėmis priemonėmis;
5.4.3. suteiktos Paslaugos neatitinka Sutartyje nustatytų reikalavimų;
5.4.4. kitais Sutartyje nustatytais atvejais.
5.5. Jeigu Pardavėjas Sutarties vykdymui pasitelks subtiekėjus, Pardavėjui
sutikus, tarp Pirkėjo, Pardavėjo ir subtiekėjo gali būti pasirašoma trišalė tiesioginio atsiskaitymo su subtiekėju sutartis, kurioje aprašoma tiesioginio atsiskaitymo su subtiekėju tvarka. Pirkėjas ne vėliau kaip per 3 (tris) darbo dienas nuo Sutarties pasirašymo (jei yra žinomi subtiekėjai), arba nuo informacijos apie subtiekėjo pasitelkimą iš Pardavėjo gavimo, raštu informuoja subtiekėjus apie tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia Pirkėjui prašymą ir Pardavėjui sutikimą dėl tiesioginio mokėjimo atlikimo jam. Subtiekėjui negali būti mokamas avansas, tiesioginis atsiskaitymas subtiekėjui gali būti atliekamas tik po to, kai Pirkėjas priims Paslaugas. Kilus ginčui tarp Pardavėjo ir subtiekėjo, jie ginčus sprendžia savarankiškai, 
Pirkėjui nedalyvaujant. Subtiekėjui išmokėtų sumų dydžiu yra mažinamos Paslaugų teikėjui mokėtinos 
Sumos  
6. ŠALIŲ TEISĖS, ĮSIPAREIGOJIMAI IR ATSAKOMYBĖ

6.1. Pardavėjas įsipareigoja:
6.1.1. pristatyti kokybiškas šioje Sutartyje ir jos prieduose numatytas Prekes bei vykdyti kitus Sutartyje ir jos prieduose nustatytus įpareigojimus Sutartyje nustatytais terminais ir tvarka savo rizika bei sąskaita kaip įmanoma rūpestingai bei efektyviai, įskaitant, bet neapsiribojant, Prekių tiekimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias;
6.1.2. bendradarbiauti su Pirkėju visos Sutarties vykdymo metu ir nedelsdamas raštu informuoti Pirkėją apie bet kokias aplinkybes, kurios trukdo ar gali sutrukdyti Pardavėjui įvykdyti įsipareigojimus Sutartyje nustatytais terminais arba gali turėti įtakos tiekiamų Prekių apimčiai ir/ar kokybei;
6.1.3. pristatyti Prekes savo transportu sutartu laiku į Sutartyje nurodytą vietą. Pardavėjas turi įpakuoti Prekes taip, kad jos būtų apsaugotos nuo bet kokio mechaninio pažeidimo ir atmosferinio poveikio pervežimo metu. Pardavėjas atsako už Prekių sugadinimą, jeigu tai atsitiks dėl nekokybiško ar netinkamo jų įpakavimo;
6.1.4. prisiimti Prekių žuvimo ar sugadinimo riziką iki Prekių perdavimo – priėmimo akto (be trūkumų) pasirašymo momento;
6.1.5. perleisti Pirkėjui nuosavybės teises į Prekes po Prekių perdavimo – priėmimo akto (be trūkumų ) pasirašymo;
6.1.6. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą;
6.1.7. nenaudoti Pirkėjo Prekių ženklų ar pavadinimo jokioje reklamoje, leidiniuose ar kitur be išankstinio raštiško Pirkėjo sutikimo;
6.1.8. jeigu Tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Pardavėjas Pirkėjui įsipareigoja, kad Sutartį vykdys tik tokią teisę turintys asmenys;
6.1.9. Pirkėjui raštu paprašius, grąžinti visus iš Pirkėjo gautus, Sutarčiai vykdyti reikalingus dokumentus;
6.1.10. remtis subtiekėjais, kurie nurodyti Tiekėjo skelbiamos apklausos pasiūlyme, jeigu vykdant Sutartį jie pasitelkiami (žr. 6 skyrių); taip pat tais subtiekėjais, kurie pakeisti ar pasitelkti naujai Sutarties vykdymo metu, laikantis šios Sutarties reikalavimų.
6.1.11. Sudarius Sutartį, tačiau ne vėliau negu Sutartis pradedama vykdyti, Pardavėjas įsipareigoja Pirkėjui pranešti tuo metu žinomų subtiekėjų pavadinimus, kontaktinius duomenis ir jų atstovus. Pirkėjas taip pat reikalauja, kad Pardavėjas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau, kartu su informacija apie naujus subtiekėjus pateikiami ir subtiekėjo pašalinimo pagrindų nebuvimą ir kvalifikaciją patvirtinantys dokumentai (jeigu buvo taikomi). Nauji subtiekėjai pasitelkiami arba esami subtiekėjai keičiami šios Sutarties 6 skyriuje nustatyta tvarka;
6.1.12. Pirkėjui	nurodžius	patiektų	Prekių	trūkumus/neatitikimus/pastabas, ištaisyti juos savo sąskaita per Pirkėjo nurodytą protingą terminą;
6.1.13. savo sąskaita per Pirkėjo nurodytą terminą atsiimti pristatytas Sutarties reikalavimų neatitinkančias Prekes ir Pirkėjo reikalavimu atlyginti tokių Prekių saugojimo išlaidas;
6.1.14. tinkamai	vykdyti	kitus	įsipareigojimus,	numatytus	Sutartyje	ir galiojančiuose Lietuvos Respublikos teisės aktuose.
6.2. Pardavėjas turi teisę:
gauti Prekių kainą su sąlyga, kad jis tinkamai ir laiku įvykdo visus šioje Sutartyje  numatytus įsipareigojimus;
6.2.1. jei Pirkėjas naudojasi Sutarties 5.5. punkte įtvirtinta tiesioginio atsiskaitymo su subtiekėjais galimybe, Pardavėjas turi teisę prieštarauti nepagrįstiems mokėjimams subtiekėjams;
6.2.2. Pardavėjas turi ir kitas šios Sutarties ir Lietuvos Respublikoje galiojančių teisės aktų numatytas teises.
6.3. Pirkėjas įsipareigoja:
6.3.1. laiku priimti iš Pardavėjo tinkamas ir kokybiškas Prekes ir laiku už jas atsiskaityti šioje Sutartyje nustatyta tvarka;
6.3.2. nuo Prekių pristatymo į Sutartyje nurodytą vietą iki perdavimo – priėmimo akto (be trūkumų/pastabų) pasirašymo arba iki termino, per kurį Pirkėjas įpareigoja Pardavėją atsiimti Sutarties reikalavimų neatitinkančias Prekes, pabaigos imtis visų protingų priemonių, reikalingų apsaugoti Prekes nuo praradimo ar sugadinimo;
6.3.3. nedelsiant pranešti Pardavėjui apie Sutarties sąlygų pažeidimą, kai tik toks pažeidimas yra nustatomas;
6.3.4. patikrinti pašalinimo pagrindų nebuvimą ir atitikimą kvalifikacijos reikalavimams (jeigu buvo taikoma konkurso sąlygose) šioje Sutartyje nustatyta tvarka keičiamų arba naujai pasitelkiamų subtiekėjų;
6.3.5. Pardavėjui sudaryti visas sąlygas, suteikti informaciją ar dokumentus, būtinus Sutarčiai vykdyti;
6.3.6. ne vėliau kaip per 3 darbo dienas nuo Sutarties 6.1.10 papunktyje nurodytos informacijos gavimo raštu, informuoti subtiekėjus apie tiesioginio atsiskaitymo galimybę, o subtiekėjas, norėdamas pasinaudoti tokia galimybe, turi per 3 darbo dienas raštu pateikti prašymą Pirkėjui.
6.4. Pirkėjas turi teisę:
6.4.1. reikalauti, jog tinkamai, laiku ir kokybiškai būtų tiekiamos Prekės bei vykdomi kiti Sutartyje numatyti Pardavėjo įsipareigojimai, prižiūrėti Sutarties vykdymą ir teikti pastabas dėl jos vykdymo, taip pat raštu nurodyti Tiekėjui tiekiamų Prekių trūkumus ir/ar neatitikimus; reikalauti, kad jie būtų pašalinti per protingą terminą;
6.4.2. tiesiogiai atsiskaityti su subtiekėjais. Tokio atsiskaitymo tvarka nustatoma trišalėje sutartyje, kurią sudaro Pirkėjas, Pardavėjas ir jo subtiekėjas (-ai);
6.4.3. Pirkėjas turi ir kitas šios Sutarties bei Lietuvos Respublikoje galiojančių teisės aktų numatytas teises.
6.5. Siekiant sunaudoti mažiau gamtos išteklių, Šalys susitaria nerengti ir nenaudoti popierinių dokumentų. Visa pagal šią Sutartį vykdoma komunikacija ir teikiama dokumentacija turi būti sudaryta elektronine forma ir teikiama elektroninėmis ryšio priemonėmis. Išimtiniais atvejais su Sutarties vykdymu susiję dokumentai gali būti pateikiami popierine forma, jeigu tokia forma privaloma pagal teisės aktus arba Pirkėjas nurodo tokį būtinumą – tokiu atveju turi būti naudojamas perdirbtas popierius, kuris atitinka minimaliuosius aplinkos apsaugos kriterijus, patvirtintus Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“.
6.6. Šalių atsakomybė:
6.6.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
6.6.2. Pirkėjas, nepagrįstai uždelsęs nustatytu laiku atsiskaityti už pristatytas Prekes, Pardavėjui pareikalavus, moka Pardavėjui 0,03 proc. delspinigius nuo neapmokėtos sumos už kiekvieną uždelstą dieną.
6.6.3. Pardavėjas, Sutartyje nurodytu laiku nepristatęs Prekių, Pirkėjui pareikalavus, moka Pirkėjui 0,03 proc. dydžio sutartinės kainos delspinigius nuo nepristatytų Prekių kainos už kiekvieną uždelstą dieną.
6.6.4. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.
Sutarties pažeidimas:
6.6.5. Jei kuri nors Sutarties Šalis nevykdo arba netinkamai vykdo kokius nors savo įsipareigojimus pagal Sutartį, ji pažeidžia Sutartį.
6.6.6. Vienai Sutarties Šaliai pažeidus Sutartį, nukentėjusioji Šalis turi teisę:
6.7.3.1. reikalauti kitos Šalies vykdyti sutartinius įsipareigojimus;
6.7.3.2. reikalauti atlyginti nuostolius;
6.7.3.3. reikalauti sumokėti Sutarties 6.6.2. ir 6.6.3. papunkčiuose nustatytus delspinigius;
6.7.3.4. reikalauti sumažinti kainą, neįvykdyta ar netinkamai įvykdyta Pardavėjo įsipareigojimų dalimi;
6.7.3.5. nutraukti Sutartį;
6.7.3.6. taikyti kitus Lietuvos Respublikos teisės aktų nustatytus teisių gynimo būdus.

7. SUBTIEKĖJŲ KEITIMO PAGRINDAI IR TVARKA

7.1. Tiekėjas patvirtina, kad Sutarties vykdymui pasitelks šiuos pasiūlyme nurodytus subtiekėjus: išvardijami žinomi subtiekėjai (subtiekėjo pavadinimas, juridinio asmens kodas, kontaktiniai duomenys ir jo atstovas, nurodoma, kurią sutarties dalį vykdys atitinkamas subtiekėjas.
7.2. Tiekėjas turi teisę Sutarties vykdymui pasitelkti naujus, 7.1. punkte nenurodytus subtiekėjus. Sudarius Sutartį, Tiekėjas ne vėliau negu Sutartis pradedama vykdyti, įsipareigoja Pirkėjui raštu pateikti tuo metu žinomų subtiekėjų pavadinimus, kontaktinius duomenis ir jų atstovus. Pirkėjas taip pat reikalauja, kad Tiekėjas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.
7.3. Pardavėjas negali keisti Sutarties 7.1. punkte nurodyto (-ų) subtiekėjo (-ų) visą Sutarties laikotarpį be raštiško Pirkėjo sutikimo. Pirkėjas Sutarties vykdymo metu gali inicijuoti subtiekėjo, numatyto Sutartyje, pakeitimą, raštu nurodydamas tokio keitimo motyvus.
7.4. Naujo subtiekėjo pasitelkimą ar Sutartyje nurodyto subtiekėjo keitimą iniciuojanti Šalis turi raštu kreiptis į kitą Šalį ir gauti jos rašytinį sutikimą. Šalis, į kurią kreipėsi, turi atsakyti ne vėliau, kaip per 3 (tris) darbo dienas ir tik pagrįstais atvejais turi teisę nesutikti su subtiekėjo pakeitimu kitais nei šiame Sutarties skyriuje nustatytais pagrindais. Pirkėjui sutikus su subtiekėjo (- ų) pakeitimu, Pirkėjas su Tiekėju raštu sudaro susitarimą dėl subtiekėjo (-ų) pakeitimo. Šis susitarimas yra neatskiriama Sutarties dalis.
7.5. Subtiekėjas, kurio pajėgumais Tiekėjas rėmėsi, kad atitiktų Pirkimo dokumentuose nustatytus kvalifikacijos reikalavimus, gali būti keičiamas tik šiais atvejais:
7.5.1. kai subtiekėjas bankrutuoja, yra likviduojamas ar susidaro analogiška situacija;
7.5.2. kai subtiekėjas dėl objektyvių priežasčių (pavyzdžiui, subtiekėjui atsisakius vykdyti įsipareigojimus, nutrūkus teisiniams santykiams su Tiekėju ir pan.) nebegali vykdyti visų ar dalies Sutartyje numatytų įsipareigojimų.
7.6. Jei subtiekėjui, Pirkimo dokumentuose buvo keliami kvalifikacijos reikalavimai arba reikalavimai dėl pašalinimo pagrindų nebuvimo, arba Tiekėjas rėmėsi subtiekėjo pajėgumais, kad atitiktų Pirkimo dokumentuose nustatytus kvalifikacijos reikalavimus, keičiamas ar naujai pasitelkiamas subtiekėjas turi atitikti atitinkamus Pirkimo dokumentuose nustatytus reikalavimus. Tiekėjas privalo pateikti naujo subtiekėjo kvalifikacijos atitiktį ir pašalinimo pagrindų nebuvimą patvirtinančius dokumentus. Naujas subtiekėjas turi turėti ne žemesnę nei Pirkimo dokumentuose nurodytą kvalifikaciją. Jeigu subtiekėjas neatitinka kvalifikacijos reikalavimų ar atitinka bent vieną Pirkimo dokumentuose nustatytą pašalinimo pagrindą (jei taikoma), Pirkėjas reikalauja, kad Tiekėjas pakeistų minėtą subtiekėją reikalavimus atitinkančiu subtiekėju.
7.7. Subtiekėjo (-ų) keitimo tvarkos pažeidimas laikomas esminiu Sutarties pažeidimu.

8. NENUGALIMOS JĖGOS (FORCE MAJEURE) APLINKYBĖS

8.1.  Šalys neatsako už sutartinių įsipareigojimų nevykdymą, jeigu šių įsipareigojimų nevykdymas yra nenugalimos jėgos (Force Majeure) aplinkybių pasekmė. Nenugalimos jėgos (Force Majeure) aplinkybės suprantamos taip, kaip jos apibrėžtos Lietuvos Respublikos civilinio kodekso 6.212 straipsnyje bei vadovaujantis Lietuvos Respublikos Vyriausybės 1996 m. liepos 15 d. nutarimu Nr. 840. Negalint vykdyti įsipareigojimų dėl Force Majeure aplinkybių, jų vykdymas atidedamas iki šių aplinkybių pasibaigimo.
8.2 Šalys tą pačią dieną praneša viena kitai apie nenugalimos jėgos aplinkybių atsiradimą ir išnykimą. Nenugalimos jėgos atsiradimo aplinkybių atveju Šalys aptaria Sutarties įvykdymo sustabdymo terminus arba jos nutraukimą.




9. SUTARTIES GALIOJIMAS IR NUTRAUKIMAS

9.1. Sutartis įsigalioja, kai Sutartį pasirašo abi Šalys. Sutartis sudaroma 12 (dvylikai) mėnesių su galimybe Sutartį pratęsti 12 (dvylikai mėnesių, bet ne ilgiau nei bus patiekta Prekių už 45 000,00 (keturiasdešimt penkis tūkstančius eurų 00 ct) Eur be PVM (54 450,00 (penkiasdešimt keturi tūstančiai keturi šimtai penkiasdešimt eurų 00 ct) Eur su PVM), priklausomai nuo to, kuri sąlyga įvyks anksčiau. Sutartis galioja, kol Šalys visiškai bei tinkamai įvykdys visus savo įsipareigojimus, prisiimtus pagal šią Sutartį.
9.2. Šalims raštu nepareiškus prieštaravimų, prieš 30 (trisdešimt) kalendorinių dienų
raštu, sutartis automatiškai pratęsiama vieną kartą 12 mėnesių laikotarpiui.
9.3. Sutartis gali būti nutraukta:
9.3.1. bet kurios iš Šalių valia apie tai prieš 30 (trisdešimt) dienų raštu pranešus kitai Šaliai, jeigu ji nevykdo ar netinkamai vykdo savo įsipareigojimus ir tai yra esminis Sutarties pažeidimas;
9.3.2. kai Tiekėjas yra likviduojamas, sustabdo ūkinę veiklą, jo atžvilgiu vykdomas bankroto procesas, arba teisės aktų nustatyta tvarka susidaro analogiška situacija Pirkėjas gali vienašališkai nutraukti Sutartį;
9.3.3. Šalių susitarimu;
9.3.4. kitais Lietuvos respublikos viešųjų pirkimų įstatymo (toliau – Viešųjų pirkimų įstatymas) 90 straipsnyje ar Lietuvos Respublikos Civiliniame kodekse nustatytais pagrindais.
9.4. Laikoma, kad Pardavėjas padarė esminį Sutarties pažeidimą, jei jis atitinka Lietuvos Respublikos civilinio kodekso 6.217 straipsnio 2 dalyje įtvirtintus kriterijus. Esminiu Sutarties pažeidimu taip pat laikoma Prekių nepatiekimas Sutartyje nustatytu laiku, netinkamas Prekių patiekimas, nekokybiškų/neatitinkančių Techninės specifikacijos Prekių patiekimas arba kiti Sutartyje konkrečiai numatyti atvejai. Jei iki Pirkėjo pretenzijoje apie Sutarties nutraukimą nurodytos Sutarties nutraukimo datos Sutartį pažeidęs Pardavėjas pažeidimą ištaiso, Sutartis lieka galioti. Padarius esminį Sutarties pažeidimą ir nepašalinus trūkumų per pretenzijoje nurodytą terminą, Sutartis nutraukiama vienašališkai ne teismo tvarka, raštu įspėjus Pardavėją prieš 30 (trisdešimt) dienų, o Pardavėjas, vadovaujantis Viešųjų pirkimų įstatymo 91 straipsnio nuostatomis, yra įrašomas į Nepatikimų tiekėjų sąrašą, skelbiamą www.vpt.lt.
9.5. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe bei atsiskaitymais tarp Šalių pagal Sutartį, taip pat visos kitos Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta Sutartis.
10. ASMENS DUOMENŲ TVARKYMAS

10.1. Šalys vykdydamos Sutartį veikia kaip savarankiški duomenų valdytojai. Rinkdamos ir tvarkydamos asmens duomenis, Šalys privalo laikytis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir taikomų Lietuvos Respublikos galiojančių įstatymų ir kitų teisės aktų, įskaitant Europos Sąjungos teisės aktus, tarptautines sutartis ir Lietuvoje taikomą užsienio teisę, reikalavimų ir užtikrinti, kad duomenų subjektai būtų tinkamai informuoti apie jų asmens duomenų tvarkymą.
10.2. Šalys vykdydamos Sutartį privalo tinkamai tvarkyti viena kitos atstovų, personalo asmens duomenis, tokius kaip vardas, pavardė, pareigos, kontaktiniai duomenys ir kt. Šalys įsipareigoja šiuos asmens duomenis tvarkyti tik tiek, kiek reikia Sutarties vykdymui. Šalys
įsipareigoja apie asmens duomenų tvarkymą tinkamai informuoti savo atstovus, personalą, kurio asmens duomenys bus perduoti kitai Šaliai.
10.3. Šalis privalo informuoti kitą Šalį apie bet kokius atstovų, personalo bei jų asmens duomenų pasikeitimus, jei šie duomenys buvo perduoti kitai Šaliai.

11. BAIGIAMOSIOS NUOSTATOS

11.1. Vykdydamos šią Sutartį, Šalys vadovaujasi Lietuvos Respublikos įstatymais, kitais teisės aktais ir norminiais aktais bei šia Sutartimi.
11.2. Kiekviena Sutarties Šalis privalo atlyginti kitai Šaliai jos patirtus tiesioginius nuostolius, atsiradusius dėl netinkamai vykdytų savo įsipareigojimų pagal Sutartį.
11.3. Sutarties sąlygos Sutarties galiojimo metu negali būti keičiamos, išskyrus tokias Sutarties sąlygas, kurias pakeitus nebūtų pažeisti Viešųjų pirkimų įstatymo 17 straipsnyje nustatyti principai bei tikslai ir keitimo sąlygos yra nurodytos Viešųjų pirkimų įstatymo 89 straipsnyje. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos Sutarties sąlygose. Visi šios Sutarties pakeitimai sudaromi raštu ir tampa neatskiriama šios Sutarties dalimi.
11.4. Ginčai tarp Šalių dėl šios Sutarties sprendžiami derybų būdu, o nepavykus taip išspręsti ginčo, jis bus nagrinėjamas Lietuvos Respublikos civilinio proceso kodekso nustatyta tvarka teisme.
11.5. Šalys nedelsiant praneša raštu viena kitai apie savo rekvizitų ar kontaktinių duomenų, nurodytų Sutartyje, pasikeitimus. Šalis, neįvykdžiusi šio reikalavimo, negali reikšti pretenzijų, jog kitos Šalies veiksmai, atlikti pagal paskutinius jai žinomus rekvizitus, neatitinka Sutarties sąlygų arba, kad ji negavo pranešimų, siųstų pagal tuos rekvizitus.
11.6. Pirkėjo skiriamas asmuo, atsakingas už Sutarties vykdymą – Mantas Jakubauskas, tel. Nr. +370 677 55601, el. p.: mantas.jakubauskas@jonavospaslaugos.lt
11.7. Pardavėjo skiriamas asmuo, atsakingas už Sutarties vykdymą –_________________________________________________
11.8. Už Sutarties ir pakeitimų paskelbimą pagal Viešųjų pirkimų įstatymo 86 straipsnio
9 dalies nuostatas atsakinga UAB „Jonavos paslaugos“ Viešųjų pirkimų specialistė Diana Petkevičienė, tel. Nr. (+370 699) 01913, el. paštas diana.petkeviciene@jonavospaslaugos.lt.
11.9. Sutarties pasirašymu laikomas Sutarties pasirašymas Šalių kvalifikuotais elektroniniais parašais (sudaroma ADOC ar PDF formatu, 1 (vienu) egzemplioriumi). Jeigu Pardavėjas negali pasirašyti Pirkėjo ADOC ar PDF formatu pateiktos Sutarties, Sutartis gali būti pasirašoma rašytiniais parašais.
11.10. Sutartis turi 2 (du) priedus, kurie yra neatskiriama Sutarties dalis:
11.10.1. Sutarties 1 priedas – „Techninė specifikacija“;
11.10.2. Sutarties 2 priedas – „Tiekėjo pasiūlymas“.

